འདི་ནི་དགེ་རྒན་ཞིག་ལ་མཚོན་ན།ཆེས་དོ་སྣང་བྱེད་དགོས་པའི་བྱ་བ་ཞིག་ཡིན།སོ་མ་ནར་སོན་བཞིན་པའི་སློབ་མ་དག་ལ་མཚོན་ན།དཔེ་ཆ་གང་དག་དང་རྩོམ་ཡིག་གང་ཅན་པོ་བལྟ་དགོས་མིན་གྱི་དབྱེ་བ་མེད་པར།ལག་ལ་གང་ཡོང་ལ་བལྟ་ཁུལ་བགྱིས་ཏེ།གོ་བ་མ་ལོན་པ་དང་གོ་བ་ལོག་པ་སོགས་རྐྱེན་བྱས་ཏེ་དཔེ་ཆར་བལྟ་མི་འདོད་པ་དང་ལོག་ལམ་དུ་འགྲོ་བ་སོགས་ཀྱི་ཉེན་ཁ་ཡང་ཆེ་ཆེར་ལྡན་པས།འདིའི་སྐབས་སུ་ད་གཟོད་དགེ་རྒན་གྱིས་ལམ་སྟོན་པ་ཞིག་གི་འགན་ཡོངས་སུ་ལྕོགས་དགོས་པ་ཡིན།སློབ་མའི་སེམས་ཁམས་དང་ཤེས་རྟོགས་ལ་བགམ་པའི་དཔེ་ཆ་དང་རྩོམ་ཡིག་ངོ་སྤྲོད་བགྱིས་ཚེ།སློབ་མ་སྔར་ལས་དཔེ་ཀློག་ལ་དགའ་ཞིང་།རང་སྦྱོང་གི་ཕྱོགས་སུ་གོམ་པ་སྤོ་ཐུབ་ལ།རིམ་གྱིས་རང་རྐྱ་ཐུབ་པའི་བསམ་གཞིག་པ་དང་ལྟ་ཀློག་པ་རུ་འགྱུར་ངེས་རེད།གལ་ཏེ་དགེ་རྒན་ནི་དཔེ་ཀློག་ལ་སྤྲོ་བ་དང་བྲལ་ཚེ་འགན་འདི་ནི་རྩ་བ་ཉིད་ནས་ལྕོགས་ཐབས་དཀའ་འོ།།